stanford-oval/wikipedia huggingface dataset:
Heino Puuste

| Mitalit> Maa:  Neuvostoliitto.Miesten yleisurheilu.EM-kilpailut  | Mitalit> Maa:  Neuvostoliitto.Miesten yleisurheilu.EM-kilpailut  | Mitalit> Maa:  Neuvostoliitto.Miesten yleisurheilu.EM-kilpailut  | Maa:  Neuvostoliitto> Miesten yleisurheilu. |
| --- | --- | --- | --- |
|  Hopeaa | Ateena 1982 | keihäänheitto |  |
| Universiadit  | Universiadit  | Universiadit  |  |
|  Pronssia | Meksiko City 1979 | keihäänheitto |  |
|  Pronssia | Bukarest 1981 | keihäänheitto |  |
Heino Puuste (s. 7. syyskuuta 1955) on virolainen urheiluvalmentaja ja entinen keihäänheittäjä. Hän on valmentanut muun muassa Marija Abakumovaa, Dmitri Tarabinia ja Andrus Värnikiä.
Puuste saavutti EM-hopeaa Ateenasta 1982. Hän oli neljäs sekä Moskovan olympialaisissa 1980 että Helsingin MM-kisoissa 1983 ja viides EM-kilpailuissa 1986. Viron mestaruuden hän voitti vuosina 1975, 1979 ja 1981.
Puusten ennätys vanhalla keihäsmallilla on 5. kesäkuuta 1983 Birminghamissa Isoa-Britanniaa vastaan käydyssä maaottelussa heitetty 94,20, joka oli tuolloin Neuvostoliiton ennätys.
Alkujaan Puuste aikoi käsipalloilijaksi, mutta vaihtoi lajia vuonna 1973. Aktiiviaikoinaan hänen mittansa olivat 188 senttimetriä ja 90 kilogrammaa.
Heikki Kurikka

Heikki Artturi Kurikka (31. lokakuuta 1887 Kuortane – 6. toukokuuta 1972 Helsinki) oli eteläpohjalainen yrittäjä ja yritysjohtaja, joka tuli tunnetuksi etenkin sahateollisuuden edistäjänä eri puolilla Suomea, mutta myös muun muassa laivanvarustajana. Hän sai kauppaneuvoksen arvon vuonna 1948. Heikki Kurikan liikekumppanina oli usein veli Svante Kurikka, joka sai kauppaneuvoksen arvon 1962. Heikki Kurikan työtä sahateollisuudessa jatkoi hänen poikansa, ekonomi Heikki Olavi Kurikka.
Kurikka syntyi Kuortaneella, jossa hänen isänsä, myös nimeltään Heikki Kurikka, harjoitti maanviljelyn ohella sahatoimintaa. Kun isä yhdessä Salomon Niinimaan ja Juho Heikkilän kanssa osti vuonna 1912 Kouran höyrysahan Nurmosta, sen johtoon asetetettiin 25-vuotias poika Heikki, joka oli käynyt Tuomarniemen metsänvartijakoulun. Sittemmin Heikki Kurikka nuorempi oli perustamassa, omistamassa ja johtamassa monia puunjalostusyrityksiä. Näitä olivat Suolahden Puu Oy (per. 1927), Vuokalan Saha Oy Savonrannalla (ost. 1939), Viitasaaren Saha Oy (myllytoimintaa vuodesta 1940), Alavuden Puunjalostustehdas Oy (per. 1917) sekä kyllästettyä puuta valmistanut Lapinkesto Oy Aavasaksalla. 1960-luvulta alkanut rakennemuutos teki monista pienistä sahoista huonosti kannattavia, ja monet Heikki Kurikan sahayrityksistä myytiin Rauma-Repolalle.
Koska valtaosa Kurikan omistamien sahojen tuotannosta vietiin ulkomaille, Heikki Kurikka kiinnostui 1930-luvun alussa myös rahtilaivatoiminnasta. Hän perusti neljä varustamoa, jotka olivat Vaasan Laiva Oy, Kouran Laiva Oy, Kurikan Laiva Oy ja Kuurtanes Oy. Yhtiöillä oli suurimmillaan neljä noin 5;000 dwt:n höyrylaivaa (Koura, Kemi, Kurikka ja Kuurtanes) ja vuodesta 1962 lähtien lippulaivana 13 000 dwt:n kokoinen M/S Vaasa Leader, jolla kuljetettiin useiden vuosien ajan Euroopasta Kanadan länsirannikon Vancouveriin muun muassa Volkswagen-autoja osana Vaasan Laivan ja Suomen Tankkilaivan yhteistä Tyynenmeren rahtilinjaa nimeltä Vaasa Line. Pääosa alusten lastista oli Suomen satamista lähdettäessä puutavaraa. Kurikan yhtiöt harjoittivat merenkulkua aina 1970-luvulle asti, jolloin laivat myytiin suuremmille varustamoille.
Sahateollisuuden ja varustamotoiminnan ohella Heikki Kurikka perusti tiilitehtaita, joista kaksi oli Ilmajoella ja yksi Ylivieskassa. Kurikka hankki omistukseensa myös metsää sekä Kaltsilan kartanon Vesilahdella.
Aiheesta muualla

Heikki A. Kurikan varustamo-osakkuudet, Pörssitieto G. Kock 2017
Kansallisbiografia, Suomen talouselämän vaikuttajat: Kauppaneuvos Heikki Kurikka (1887–1972)
Helsingin kaupungin nuorisoasiainkeskus

Helsingin kaupungin nuorisoasiainkeskus on maan suurin nuorisotoimiselvennä, ja se tarjoaa nuorille tiloja, tapahtumia, tukea ja tekemistä.
Yleistä nuorisoasiainkeskuksesta

Helsingin kaupungin nuorisoasiainkeskus tuottaa yhdessä nuorten kanssa kulttuuri- ja harrastepalveluja, pyrkii edistämään nuorten yhteiskunnallista osallistumista sekä tarjoaa nuorille tukea ja neuvontaa. Nuorisoasiainkeskuksen kohderyhmää ovat 9–18-vuotiaat nuoret, pääpaino on 13–17-vuotiaissa. Työntekijöitä on yli 400, joista suurin osa on nuoriso-ohjaajia. Toimintaa on noin 60 tilassa eri puolilla Helsinkiä.
Nuorisotyötä tehdään nuorisotaloissa, erityistoimipaikoissa ja projekteissa. Lisäksi virasto tukee nuorisojärjestöjä ja nuorten ryhmiä. Nuorisoasiainkeskuksen toimintamuodot ovat alueellinen, kohdennettu ja kulttuurinen nuorisotyö sekä nuorten kansalaistoiminta. Nuorisoasiainkeskus tekee aktiivisesti sekä suomalaista että eurooppalaista nuorisotyötä. Virasto on ollut uranuurtajana esimerkiksi nuorisotiedotuksen ja -neuvonnan, nuorten työpajatoiminnan ja verkossa tehtävän nuorisotyön kehittämisessä.[lähde? ]
Helsingin kaupungin organisaatiossa nuorisoasiainkeskus kuuluu sivistystoimen alaisuuteen. Nuorisoasiainkeskuksen vuosibudjetti on noin 28,3 miljoonaa euroa.
Ham (albumi)

| Ham Shocking Blue |
| --- | --- | --- |

Studioalbumin tiedot
 Studio : The Dureko Studios, Weesp, Alankomaat
 Julkaistu: 19. toukokuuta 1973
 Tuottaja(t): Robbie van Leeuwen
 Tyylilaji: rock
 Levy-yhtiö: Pink Elephant
Shocking Bluen muut julkaisut
| Attila 1972 | Ham 1973 | Dream on Dreamer 1974 |
Ham on alankomaalaisen Shocking Blue -yhtyeen 19. toukokuuta 1973 julkaistu seitsemäs studioalbumi. Se vedettiin myynnistä pian julkaisunsa jälkeen.
Yhtyeen lauluntekijä ja kitaristi Robbie van Leeuwen päätti viedä Shocking Bluen musiikkia uuteen suuntaan ja tehdä albumista J. J. Cale- ja southern rock -vaikutteisen. Äänitysten jälkeen levy-yhtiö Pink Elephant halusi albumin myyntiin mahdollisimman pian. Uusi tyyli ei kuitenkaan toiminut studiossa toivotulla tavalla, ja yhtye piti äänityksissä syntynyttä materiaalia kelvottomana. Yhtye ei ollut tyytyväinen myöskään kansitaiteeseen, jossa oli kuvattuna viipaloitu kinkku (engl. ham).
Albumi julkaistiin Alankomaissa, Belgiassa ja Kreikassa 19. toukokuuta 1973. Levy-yhtiö veti sen kuitenkin pois myynnistä jo seuraavalla viikolla vedoten siihen, että kappaleet eivät sopineet albumille, ja myös kansikuva hylättiin. Lokakuussa Ham julkaistiin Ranskassa ja Japanissa, mutta tässä versiossa oli erilainen kansikuva. Länsi-Saksassa julkaistiin tammikuussa 1974 albumi Dream on Dreamer, jolla oli lähes samat kappaleet kuin Hamilla, mutta monet niistä oli miksattu uudelleen lisäämällä niihin merkittävästi kaikua.
Single ”Oh Lord” saavutti Alankomaissa listasijan 14.
Kappaleet

Kaikki kappaleet kirjoittanut Robbie van Leeuwen, ellei toisin mainita.
A-puoli
Oh Lord – 2.28
Dowee Dowee – 2.47
Everything That’s Mine – 3.27
Devil’s Suite – 3.07
Time Slips Away – 2.22
A Little Bit of Heaven – 2.30
B-puoli
I Saw You in June – 2.30
Wild Rose – 2.23
In My Time of Dying – 3.38
So Far from Home – 2.10
Take Your Time – 2.08
Now He’s Gone – 2.10
Kokoonpano

Robbie van Leeuwen – kitarat
Mariska Veres – laulu
Henk Smitskamp – bassokitara
Cor van der Beek – lyömäsoittimet
Hakkerit (elokuva)

| Hakkerit> Hackers |
| --- | --- |

Ohjaaja:  Iain Softley
Käsikirjoittaja:  Rafael Moreu
Tuottaja:  Michael Peyser Ralph Winter
Säveltäjä:  Simon Boswell
Kuvaaja:  Andrzej Sekuła
Pääosat:  Jonny Lee Miller Angelina Jolie Renoly Santiago Matthew Lillard Lorraine Bracco Fisher Stevens
Valmistustiedot
Valmistusmaa:  Yhdysvallat
Tuotantoyhtiö:  United Artists Pictures Suftley
Levittäjä:  United Artists Netflix
Ensi-ilta:   15. syyskuuta 1995
Kesto:  107 minuuttia
Alkuperäiskieli:  englanti (esiintyy myös italiaa, japania ja venäjää)
Aiheesta muualla
IMDb 
Elonet
AllMovie
Infobox OKNimi-testi OK: 
Hakkerit (engl. Hackers) on Iain Softleyn ohjaama yhdysvaltalainen jännityselokuva, joka sai ensi-iltansa vuonna 1995. Elokuvan pääosissa ovat Jonny Lee Miller, Angelina Jolie, Renoly Santiago, Matthew Lillard, Lorraine Bracco ja Fisher Stevens. Hakkerit on ajan myötä saanut kulttiklassikon aseman.
Juoni

Hakkerit-elokuva alkaa vuoden 1988 Seattlesta, jossa 11-vuotias tietokonenero Dade Murphy jää kiinni vakavasta tietokonehakkerointirikoksesta. Hän oli onnistunut murtautumaan Wall Streetin tietokonejärjestelmiin ja oli vähällä aiheuttaa pörssiromahduksen, joten ehdollisen vankeuden ja sakkojen lisäksi Dadelta kielletään tietokoneet hänen 18-vuotissyntymäpäiväänsä saakka.
Vuonna 1995 Dade muuttaa äitinsä kanssa New Yorkiin ja hakkeroituu 18-vuotissyntymäpäivänään paikallisen televisiokanavan verkkoon. Dade tapaa samanhenkisiä ihmisiä, jotka ottavat Daden hakkerijoukkoonsa, kun hän näyttää osaamisensa. Joukon mukana on yksi oppipoika, Joey, joka hakkeroi paikkaan mihin ei pitäisi ja jää kiinni. Hänet pidätetään, ja vähän ajan kuluessa hakkerikaverukset huomaavat joutuneensa lavastetuiksi paljon suuremman juonen peitteeksi. Kaverusten pitää ottaa selville, että kuka heidät lavasti ja miksi ennen kuin heidät kaikki pidätetään.
Näyttelijät

| 0 | 1 | 2 |
| --- | --- | --- |
|  Jonny Lee Miller  | … |  Dade ”Zero Cool” / ”Crash Override” Murphy   |
|  Angelina Jolie  | … |  Kate ”Acid Burn” Libby   |
|  Renoly Santiago  | … |  Ramόn ”The Phantom Phreak” Sánchez   |
|  Matthew Lillard  | … |  Emmanuel ”Cereal Killer” Goldstein   |
|  Lorraine Bracco  | … |  Margo Wallace   |
|  Fisher Stevens  | … |  Eugene ”The Plague” Belford   |
|  Laurence Mason  | … |  Paul ”Lord Nikon” Cook   |
|  Jesse Bradford  | … |  Joey Pardella   |
|  Alberta Watson  | … |  Lauren Murphy   |
|  Penn Jillette  | … |  Hal   |
|  Wendell Pierce  | … |  Yhdysvaltain salaisen palvelun erikoisagentti Richard Gill   |
|  Marc Anthony  | … |  Yhdysvaltain salaisen palvelun erikoisagentti Ray   |
|  Michael Gaston  | … |  Yhdysvaltain salaisen palvelun erikoisagentti Bob   |
|  Felicity Huffman  | … |  asianajaja   |
|  Darren Lee  | … |  Razor   |
|  Peter Y. Kim  | … |  Blade   |
|  Max Ligosh  | … |  11-vuotias Dade Murphy   |
Tuotanto

Hakkerit-elokuvan kuvaukset alkoivat 2. marraskuuta 1994. Elokuvaa kuvattiin New Yorkin New York Cityssä ja New Jerseyn Hackensackissa. Isossa-Britanniassa elokuvaa kuvattiin Lontoossa ja Buckinghamshiren Iver Heathissa sijaitsevilla Pinewoodin studioilla. Elokuvan kuvaukset päättyivät 2. heinäkuuta 1995.
Julkaisu ja vastaanotto

Hakkerit sai ensi-iltansa Yhdysvalloissa 15. syyskuuta 1995. Elokuvan levittäjinä olivat Metro-Goldwyn-Mayer ja United Artists. Hakkerit tuotti kotimaassaan Yhdysvalloissa 7 563 728 dollarin lipputulot.
Hakkerit sai ilmestyessään sekalaisen vastaanoton elokuvakriitikoilta. Jotkut elokuvakriitikot kehuivat elokuvaa sen tyylikkäästä visuaalisuudesta mutta kritisoivat sen epäuskottavasta hakkerien ja heidän alakulttuurinsa luonnehdinnasta. Rotten Tomatoes -sivuston mukaan 41 arvostelun perusteella laskettuna kriitikoiden arvosteluista 34 prosenttia oli positiivisia. Metacriticin mukaan 14 arvostelun perusteella elokuva on saanut 46 pistettä sadasta mahdollisesta.
Metro-Goldwyn-Mayer julkaisi elokuvan ensimmäisen kerran DVD:nä 25. elokuuta 1998 Yhdysvalloissa.
Aiheesta muualla

Hakkerit Internet Movie Databasessa (englanniksi)
Hakkerit Elonet.
Hakkerit AllMoviessa. (englanniksi)
Hakkerit Rotten Tomatoes -sivustolla (englanniksi)
Hakkerit Metacriticissä (englanniksi)
Hakkerit Box Office Mojossa (englanniksi)
Ham Seo-hee

| Ham Seo-hee> Henkilötiedot |
| --- | --- |
Syntynyt: 8. maaliskuuta 1987 (ikä 37) Gangwon, Etelä-Korea
Kansalaisuus:   Etelä-Korea
Vapaaottelija
Lempinimi:  Hamderlei Silva
Aktiivisena:  2007–
Pituus:  158 cm
Paino:  52 kg
Painoluokka:  atomisarja (2013–2014, 2017–) korsisarja (2014–2016) kevytsarja (2007–2013)
Kätisyys:  oikea
Taistelutyyli:  potkunyrkkeily
Seura:  Busan Team MAD
Tilastot
Ottelut:  33
Voitot:  25
– tyrmäyksellä:  4
– luovutuksella:  3
– päätöksellä:  18
Tappiot:  8
– tyrmäyksellä:  1
– luovutuksella:  2
– päätöksellä:  5
Ham Seo-hee (kor. 함서희, Ham seo-hi; s. 8. maaliskuuta 1987 Gangwon) on eteläkorealainen atomisarjan vapaaottelija ja entinen potkunyrkkeilijä. Hän on otellut ONE Championshipissä vuodesta 2021. Sitä ennen Ham on otellut Deepissä, Jewelsissä, UFC:ssä, Road FC:ssä ja Rizinissa. Hän on saavuttanut useita mestaruuksia vapaaotteluissa, kuten Deepin, Road FC:n ja Jewelsin atomisarjan mestaruudet.
Saavutukset

Kevytsarjan mestaruus (kerran, puolustanut kahdesti)
Atomisarjan mestaruus (kerran)
Atomisarjan mestaruus (kerran, puolustanut kahdesti)
Illan kamppailu (kolmesti, vs. Cortney Casey)
Atomisarjan mestaruus (kerran, puolustanut kahdesti)
Ylemmän atomisarjan mestaruus (kerran)
Muualla

Ham on pelattavana hahmona vapaaottelupelissä EA Sports UFC 2 (2016).
Hannes Aejmelaeus

| Hannes Aejmelaeus> Maatalousministeriön kansliapäällikkö |
| --- | --- |
 1918–1928  
Seuraaja:  E. J. Castrén
Henkilötiedot
Syntynyt: 14. kesäkuuta 1863 Tornio
Kuollut: 1. syyskuuta 1941 (78 vuotta) Helsinki
Kansalaisuus:  suomalainen
Ammatti:  virkamies, kansliapäällikkö
Vanhemmat:  Johan Fredrik Aejmelaeus Maria Alexandra Lavonius
Puoliso:  Johanna Elisabet Baeckman (1889–1918) Martta Aleksandra Päivärinta (1922–)
Tiedot
Koulutus:  oikeustutkinto (1889)
Tutkinnot:  Helsingin yliopisto
Hannes Aejmelaeus (14. kesäkuuta 1863 Tornio – 1. syyskuuta 1941 Helsinki) oli suomalainen maatalousministeriön esittelijäneuvos ja kansliapäällikkö.
Hannes Aejmelaeuksen vanhemmat olivat Tornion piirilääkäri Johan Fredrik Aejmelaeus (1828-1868) ja Maria Alexandra Lavonius. Hän pääsi ylioppilaaksi Oulun ruotsalaisesta lyseosta 1884 ja hän suoritti Helsingin yliopistossa tuomarintutkinnon ja oikeustutkinnon 1889. Aejmelaeus teki opintomatkan Saksaan ja Skandinavian maihin 1899.
Aejmelaeus toimi maanviljelijänä Vihdissä 1889–1899 kunnes hän siirtyi vuonna 1900 Suomen senaatin virkamieheksi. Hän oli Suomen senaatin maanviljelystoimituskunnan kanslistina vuodesta 1903, valtiovaraintoimituskunnan apukamreerina vuodesta 1910, maanviljelystoimituskunnan  esittelijäsihteerinä vuodesta 1912 sekä maatalousministeriön kansliapäällikkönä ja esittelijäneuvoksena 1918–1928. Hän jäi eläkkeelle 1928. Aejmelaeus oli myös Landtmannabankenin valtionasiamiehenä 1910–1920 ja Liittopankin valtionasiamiehenä 1920–1922.
Aejmelaeus oli Vihdin kuntakokouksen puheenjohtajana 1894-1899 sekä Vihdin säästöpankin kamreerina ja asiamiehenä 1891-1899. Hän oli mukana suurta adressia Pietariin vieneessä lähetystössä Vihdin kunnan edustajana vuonna 1899.  Aejmelaeuksen harrastuksiin kuului sukututkimus sekä postimerkkien, vanhojen kirjojen ja esineiden keräily.
Hannes Aejmelaeus oli naimisissa vuodesta 1889 Johanna Elisabet Baeckmanin (k. 1918) kanssa ja vuodesta 1922 Martta Aleksandra Päivärinnan kanssa.
Julkaisuja

Perunasato Suomessa v. 1906: yleiskartta laadittu maanviljelystoimikunnassa kuvernöörien Keis. Suomen senaatille antamissa vuodentulo kertomuksissa löytyvien tiedonantojen mukaan - Potatisskörden i Finland år 1906: öfversigtskarta sammanstäld å jordbruksexpeditionen i enlighet med uppgifterna i de till Kejs. senaten för Finland af guvernörerna afgifna årsväxtberättelserna. Keis. Suomen senaatin maanviljelystoimikunta, Helsinki 1907
Heinäsato Suomessa v. 1906: yleiskartta laadittu maanviljelystoimikunnassa kuvernöörien Keis. Suomen senaatille antamissa vuodentulo kertomuksissa löytyvien tiedonantojen mukaan - Höskörden i Finland år 1906: öfversigtskarta sammanstäld å jordbruksexpeditionen i enlighet med uppgifterna i de till Kejs. senaten för Finland af guvernörerna afgifna årsväxtberättelserna. Keis. Suomen senaatin maanviljelystoimikunta, Helsinki 1907
Ruissato Suomessa v. 1906: yleiskartta laadittu maanviljelystoimikunnassa kuvernöörien Keis. Suomen senaatille antamissa vuodentulo kertomuksissa löytyvien tiedonantojen mukaan - Rågskörden i Finland år 1906: öfversigtskarta sammanstäld å jordbruksexpeditionen i enlighet med uppgifterna i de till Kejs. senaten för Finland af guvernörerna afgifna årsväxtberättelserna. Keis. Suomen senaatin maanviljelystoimikunta, Helsinki 1907
Kaurasato Suomessa v. 1906: yleiskartta laadittu maanviljelystoimikunnassa kuvernöörien Keis. Suomen senaatille antamissa vuodentulo kertomuksissa löytyvien tiedonantojen mukaan - Hafreskörden i Finland år 1906: öfversigtskarta sammanstäld å jordbruksexpeditionen i enlighet med uppgifterna i de till Kejs. senaten för Finland af guvernörerna afgifna årsväxtberättelserna. Keis. Suomen senaatin maanviljelystoimikunta, Helsinki 1907
Förslag till arbetsordning för Kejserliga Senatens för Finland Ekonomiedepartement. Senaten, Helsingfors 1913
Sakregister till Finlands författningssamling 1920-1931. Finlands författningssamling, Helsingfors 1932
Poimintoja Tukholman Suomen kansallisen seurakunnan eli Fredrikin seurakunnan historiakirjoista. Suomen sukututkimusseura, Helsinki 1934
Sakregister till Finlands författningssamling 1932-1937. Finlands författningssamling, Helsingfors 1937
Harmaapääkaija

| Harmaapääkaija |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Kaijat Psittacula
Laji::  finschii
Kaksiosainen nimi
 Psittacula finschii  (Hume, 1874) 
Katso myös
   Harmaapääkaija Wikispeciesissä   Harmaapääkaija Commonsissa 
Infobox OKNimi-testi OKIUCN-testi OK: 
Harmaapääkaija (Psittacula finschii) on kaakkoisaasialainen kaijalaji, jonka esiintymisalue ulottuu Intian koillisosista Etelä-Kiinaan ja Indokiinaan. Aikaisemmin lajia pidettiin himalajankaijan alalajina. Sen holotyypin kuvaili Allan Octavian Hume Kollidoosta Myanmarista 1874. Hume nimesi lajin Otto Finschin kunniaksi.
Henrik Hurskas

Henrik Hurskas, Lucas Cranach vanhemman maalaama muotokuva vuodelta 1528.
Henrik Hurskas (saks. Heinrich der Fromme; 16. maaliskuuta 1473 Dresden – 18. elokuuta 1541 Dresden) oli Saksin herttua (joskus käytetty hallitsijanimeä Henrik IV) ja Meissenin rajakreivi (nimellä Henrik V) vuosina 1539–1541. Hän levitti lyhyenä hallitsijakautenaan luterilaisen uskonpuhdistuksen Saksi-Meisseniin.
Henrik Hurskas oli Saksin herttua Albrekt Rohkean poika ja herttua Yrjö Parrakkaan nuorempi veli. Henrik peri isältään Friisinmaan käskynhaltijuuden, jonka hän kuitenkin vaihtoi vuonna 1505 veljensä kanssa Freibergiin ja Wolkensteiniin. Hän perusti vuonna 1521 mailleen Marienbergin kaupungin. Henrik kääntyi 1530-luvulla luterilaiseksi siitä huolimatta, että hänen veljensä Yrjö oli yksi Martti Lutherin johtavia vastustajia Pohjois-Saksassa. Yrjö ei kuitenkaan voinut estää Henrikiä tulemasta seuraajakseen vuonna 1539. Valtaan tultuaan Henrik pani välittömästi toimeen uskonpuhdistuksen, minkä seurauksena hän ajautui kiistoihin katolisten piispojen kanssa.
Henrikin puoliso oli Mecklenburgin Katariina. Heidän poikansa Morits seurasi Henrikiä herttuana tämän kuoltua. Sekä Morits että Henrikin nuorempi poika August kohosivat myöhemmin Saksin vaaliruhtinaiksi.
Aiheesta muualla

Kuvia tai muita tiedostoja aiheesta Henrik Hurskas Wikimedia Commonsissa
Hashimoto (Wakayama)

| Hashimoto (橋本市) |
| --- | --- |
 Suda Hachiman-jinja
 lippu:  Symboli
 Hashimoton sijainti Wakayaman prefektuurissa
 Hashimoto
 Koordinaatit: 34°18′53″N, 135°36′19″E 
Valtio:  Japani
Alue:  Kansai
Prefektuuri:  Wakayaman prefektuuri
Pinta-ala:  
 – Kokonaispinta-ala:  130,55 km²
Väkiluku (12/2019):  62 376
 – Väestötiheys:  477,8 as./km²
Symbolit:  
 – Puu:  Osmanthus fragrans ja kirsikka
 – Kukka:  Intianatsalea
 
 http://www.city.hashimoto.lg.jp/ 
Infobox OKVirheellinen NIMI-arvo: 
Hashimoto (jap. 橋本市, Hashimoto-shi) on Japanin kaupunki Honshūn saarella Kansain alueella Wakayaman prefektuurissa. Se sijaitsee prefektuurin koilliskulmassa Kijoen keskijuoksulla. Pohjoisessa kaupunki rajautuu Osakan, idässä Naran prefektuuriin. Hashimotossa on 62 376 asukasta (joulukuussa 2019) ja sen pinta-ala on 130,55 neliökilometriä.
Hashimoto sijaitsee historiallisten Ise-kaidō- ja Kōya-kaidō-tiereittien ja Kijoen jokiliikenteen risteyskohdassa. Kaupungin nimi on peräisin 1500-luvun lopulta, kun paikalle perustettiin Toyotomi Hideyoshin luvalla suolatori ja rakennettiin joen ylittävä silta (hashi tarkoittaa siltaa). Paikannimi jäi käyttöön, vaikka silta sortui vain kolme vuotta myöhemmin. Edo-kaudella Hashimoto oli yksi Kiin daimiokunnan paikallisista keskuksista. Kaupunkioikeudet Hashimotolle myönnettiin vuonna 1954, kun silloiseen Hashimoton maaseutukaupunkiin liitettiin viisi ympäristön kyläkuntaa. Kaupunki laajeni vuonna 2006, kun siihen yhdistettiin Kōyaguchin maaseutukaupunki. Kaupungin pohjoisosat ovat kehittyneet Osakan lähiönä. Merkittäviä elinkeinoja ovat puutarhaviljely, siipikarjan kasvatus, onkivapojen ja muiden bambutuotteiden valmistus sekä tekstiiliteollisuus.
Hashimoton kulttuuriperintöön kuuluu muun muassa Suda Hachiman-jinjan pyhäkkö, jossa säilytetään kansallisaarteeksi valittua Suda Hachiman-jinjan pronssipeiliä. Siinä on maan vanhimpana pidetty metalliin kaiverrettu teksti. Muita vanhoja temppeleitä ovat Ōgo-ji ja Rishō Gokoku-ji, jonka päähalli on yksi Japanin tärkeän kulttuuriomaisuuden kohteista. Kaupungin pohjoisosat kuuluvat Kongōn–Ikoman–Kisenin puolikansallispuistoon. Hashimotoa palvelevat JR Nishi-Nihonin Wakayama-linja ja Nankai-rautateiden Kōya-linja.
Kuvia

Hashimoton keskustaa
Majatalo Katsuragi-kan
Jizō-ji
Kirsikoita Sugimuran puistossa
Aiheesta muualla

Kuvia tai muita tiedostoja aiheesta Hashimoto Wikimedia Commonsissa
Kaupungin internetsivut (japaniksi)
Hermosolmu

Hermosolmu eli ganglio on hermosolujen soomaosien ja dendriittien muodostama rakenne ääreishermostossa. Selkäydinhermojen takajuuren hermosolmua kutsutaan spinaaliganglioksi ja siellä sijaitsee tuntohermosyiden ensimmäinen sooma. Sympaattista hermostoa edustaa ääreishermostossa helminauhamainen sympaattinen hermorunko, joka muodostuu aksonien toisiinsa liittämistä sympaattisen hermoston ganglioista.
Hashima (Gifu)

| Hashima (羽島市) |
| --- | --- |
 Näkymä Hashimaan Nagarajoen yli
 lippu:  symboli
 Hashiman sijainti Gifun prefektuurissa
 Hashima
 Koordinaatit: 35°19′12″N, 136°42′12″E 
Valtio:  Japani
Alue:  Chūbu, Tōkai
Prefektuuri:  Gifun prefektuuri
Pinta-ala:  
 – Kokonaispinta-ala:  53,66 km²
Väkiluku (05/2020):  67 512
 – Väestötiheys:  1 258,1 as./km²
Symbolit:  
 – Puu:  Kaizukan kiinankataja
 – Kukka:  Minon krysanteemi (Chrysanthemum glabriusculum)
 
 https://www.city.hashima.lg.jp/ 
Infobox OKVirheellinen NIMI-arvo: 
Hashima (jap. 羽島市, Hashima-shi) on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin lounaisosassa Kiso- ja Nagarajokien välissä. Hashimassa on 67 512 asukasta (toukokuussa 2020) ja sen pinta-ala on 53,66 neliökilometriä.
Hashiman kaupunki perustettiin vuonna 1954 liittämällä yhteen Takehanan maaseutukaupunki ja yhdeksän muuta kuntaa. Kaupungin keskusta sijaitsee Takehanassa, joka kehittyi 1400-luvulta lähtien linnanaluskaupunkina. Perinteinen elinkeino on tekstiiliteollisuus. Kaupunkiin on sijoittunut erityisesti villakankaiden tuotantoa, sittemmin myös erityyppistä koneteollisuutta.
Hashima tunnetaan munkki ja kuvanveistäjä Enkūn kotikaupunkina. Hashimaa palvelevat suurnopeusjunayhteys Tōkaidō Shinkansen sekä Nagoya-rautateiden Hashima-linja ja Takehana-linja.
Kuvia

Takehana-betsuinin japaninsinisateita
Hashima vuoden 1987 ilmakuvassa
Gifu-Hashiman suurnopeusjuna-asema
Binōn silta ylittää Kisojoen
Aiheesta muualla

Kuvia tai muita tiedostoja aiheesta Hashima Wikimedia Commonsissa
Kaupungin internetsivut (japaniksi)